cyanic-selkie/wikianc huggingface dataset:
Βύθιση του Κουρσκ
Οι ρωσικές αρχές, τα ΜΜΕ και η κοινή γνώμη
Η έντονη κριτική στον Πρόεδρο της Ρωσίας Πούτιν, που είχε το απόγειό της με τη βύθιση του Κουρσκ, οδήγησε στην υιοθέτηση νέας στάσης από τη ρωσική κυβέρνηση τόσο σε επίπεδο επικοινωνίας με τους φορείς των Μέσων Μαζικής Ενημέρωσης, όσο και σε επίπεδο δημοσίων σχέσεων. Επιπλέον προκάλεσε μεταστροφή της ρωσικής κυβέρνησης ως προς την αντιμετώπιση των ρωσικών ενόπλων δυνάμεων και την τρέχουσα επί δέκα χρόνια «αναμόρφωση των ρωσικών ενόπλων δυνάμεων». Από εκείνη την περίοδο και μετά ξεκίνησε να εφαρμόζεται πολύ εντονότερα η «αναμόρφωση» του Βόρειου Στόλου, το κύρος του οποίου δεν ήταν το απαιτούμενο από τις ρωσικές αρχές Στο πλαίσιο της αναμόρφωσης εντάσσεται και η ανανέωση του Βόρειου Στόλου ο οποίος είχε μείνει αρκετά πίσω σε άψυχο και έμψυχο υλικό καθώς και σε επιχειρήσεις, εξαιτίας δύο πολέμων με την Τσετσενία και περιορισμένης χρηματοδότησης του στόλου από πλήθος παραγόντων. Δύο εβδομάδες μετά τις εκρήξεις, ο Πούτιν αποφασίζει να απονεμηθούν μετάλλια μετά θάνατον σε όλα τα μέλη του πληρώματος του Κουρσκ. Στον κυβερνήτη του υποβρυχίου, Γκενάντι Λιάτσιν, απονέμεται το «Παράσημο του Ήρωα της Ρωσίας», μία από τις υψηλότερες τιμητικές διακρίσεις της χώρας, ενώ τα υπόλοιπα μέλη τιμώνται με το «Παράσημο Ανδρείας». Επίσης δίνεται εντολή ανέγερσης μνημείου για τους επιβαίνοντες στο Κουρσκ, που θα τοποθετηθεί στο Κεντρικό Στρατιωτικό Μουσείο στη Μόσχα. Τέλος ο Πούτιν ανακοίνωσε πως θα ανελκυστούν τα συντρίμμια του Κουρσκ και θα παραδοθούν οι σοροί των επιβαινόντων στις οικογένειές τους. Η επιχείρηση ανέλκυσης επρόκειτο να ξεκινήσει, το νωρίτερο, μετά από το ορθόδοξο 40ήμερο πένθους.
Η ανάσυρση πτωμάτων από το βυθό
Μέχρι τις 22 Οκτωβρίου του 2000 οι Νορβηγοί δύτες έχουν καταφέρει να ανοίξουν στο κύτος του υποβρυχίου μία τρύπα μήκους 1,5 μέτρου και πλάτους 75 εκατοστών. Οι Ρώσοι και Νορβηγοί δύτες βρισκόντουσαν στο μεσοδιάστημα στη Νορβηγία όπου εκπαιδεύονταν για το τμήμα της επιχείρησης της ανάσυρσης των σορών που επρόκειτο να διεξαχθεί στα παγωμένα νερά της Θάλασσας Μπάρεντς. Από την τρύπα που ανοίγουν ανασύρονται τα πρώτα τρία πτώματα του πληρώματος του Κουρσκ. Την επόμενη μέρα ανακαλύπτεται από τους δύτες που συμμετέχουν στην επιχείρηση, ένα σημείωμα από τον Ντμίτρι Κολέσνικοφ, υποπλοίαρχο του Κουρσκ, που γράφει: "Όλο το πλήρωμα από τα τμήματα έξι, επτά και οκτώ ήρθαν στο ένατο. Υπάρχουν 23 άτομα εδώ. Πήραμε αυτή την απόφαση εξαιτίας του ατυχήματος. Κανείς μας δεν μπορεί να βγει στην επιφάνεια". Το σημείωμα αποδεικνύει την ύπαρξη επιζώντων μετά την έκρηξη. Έως τις 14 Μαΐου του 2001, έχουν ανασυρθεί 12 σοροί μελών του πληρώματος από το Κουρσκ και ξεκινούν οι συζητήσεις για την υλοποίηση της ανέλκυσης του υποβρυχίου. Συνολικά ανασύρθηκαν μόνο 12 σοροί από τις 118.
Η ανέλκυση του υποβρυχίου
Οι Ρωσικές αρχές αισθάνθηκαν την υποχρέωση να ανελκύσουν το Κουρσκ αφενός διότι η πλειοψηφία των σορών (106) των επιβαινόντων δεν είχαν ανασυρθεί, αφετέρου διότι η ρωσική κυβέρνηση δεχόταν πιέσεις ως προς την ανέλκυση εξαιτίας του ενδεχομένου μόλυνσης του περιβάλλοντος που θα προέκυπτε μετά από λίγα χρόνια, από τη φθορά του θαλασσίου νερού στο περίβλημα των πυρηνικών αντιδραστήρων του Κουρσκ. Συγκεκριμένα, από τον Μάρτιο του 2001, η Ρωσία δεχόταν πιέσεις, από την Ευρωπαϊκή Ένωση για να επιτραπεί η παρατήρηση των ναυτικών βάσεων της Ρωσίας από Ευρωπαϊκές εταιρίες που σχετίζονται με τα προγράμματα της ΕΕ για τα ραδιενεργά απόβλητα στις θάλασσες Βόρεια της Ρωσίας. Αν αυτό δε γινόταν δεκτό, η Ευρωπαϊκή Ένωση απειλούσε πως θα ακύρωνε την οικονομική βοήθεια που επρόκειτο να παραχωρήσει στη Ρωσία για την ανέλκυση του Κουρσκ (ύψους 30 εκατομμυρίων δολλαρίων και 500.000 ρούβλιων). Οι Ρωσικές αρχές από την άλλη δεν επιθυμούσαν την πρόσβαση Ευρωπαίων στις βάσεις τους, γεγονός που θα μπορούσε να αποκαλύψει απόρρητα του Ρωσικού στόλου και παρόλο που η Ρωσία είχε τη δυνατότητα να ανελκύσει το Κουρσκ χωρίς οικονομική βοήθεια, αυτό θα ανέβαλλε την επιχείρηση ένα χρόνο αργότερα οπότε και οι πιέσεις θα γίνονταν εντονότερες. Τελικά η Ρωσική κυβέρνηση, στις 18 Μαΐου του 2001, συμφώνησε να συνεργαστεί με την κοινοπραξία των Ολλανδικών ναυτιλιακών εταιριών Mammoet και Smit International, για την ανέλκυση του Κουρσκ. Οι ετοιμασίες για την επιχείρηση ξεκίνησαν αμέσως και ήταν σχεδιασμένο να ολοκληρωθούν στα τέλη του Σεπτεμβρίου του 2001. Επρόκειτο να χρησιμοποιηθούν 20 με 24 μονάδες ανέλκυσης προσδεμένες σε έναν τεράστιο πλωτήρα. Οι μονάδες ανέλκυσης έχουν τη δυνατότητα να εξισορροπούν στα ρεύματα και ταυτόχρονα η κάθε μια να παρέχει τη δική της ισχύ ανέλκυσης ώστε το Κουρσκ να αποκολληθεί από το βυθό. Από εκεί, το Κουρσκ ήταν σχεδιασμένο να προσκολληθεί κάτω από τον πλωτήρα και να οδηγηθεί στο λιμάνι του Μουρμάνσκ.
Η ανέλκυση του Κουρσκ έγινε σύμφωνα με το σχεδιασμό της επιχείρησης, την οποία σχεδίασαν το υπουργείο εθνικής άμυνας της Ρωσίας, η κοινοπραξία των Ολλανδικών εταιριών Smit International και Mammoet και η κατασκευάστρια εταιρία του Κουρσκ "Rubin". Συμμετείχαν επίσης, το Ερευνητικό Ινστιτούτο Ναυπηγικής, Κρυλόβ και η κατασκευάστρια εταιρία των Ρωσικών πυρηνικών σκαφών "Σεβμάς" (ФГУП «ПО «Севмаш»). Ολοκληρώθηκε σε πέντε στάδια: Για την επιχείρηση έγιναν προσομοιώσεις των σταδίων της σε υπολογιστές, σε εξειδικευμένα εργαστήρια στην Αγία Πετρούπολη, για να αντιμετωπιστούν προβλήματα που ενδεχομένως θα προέκυπταν από λανθασμένη εφαρμογή θεωρητικών υποθέσεων.
Μέχρι τις 28 Αυγούστου 2001 είχαν διανοιχθεί όλες οι τρύπες στο Κουρσκ και στις 13 Σεπτεμβρίου, η πλώρη είχε κοπεί από το υπόλοιπο μέρος του υποβρυχίου. Το Giant 4 έφτασε στις 26 Σεπτεμβρίου (2001) στην περιοχή όπου ήταν βυθισμένο το Κουρσκ, εξαιτίας προβλημάτων στο εξειδικευμένο αλυσοπρίονο που έκοψε την πλώρη, κακοκαιρίας και δυσκολιών στην εφαρμογή προσδέσεων των καλωδίων στο υποβρύχιο. Την επόμενη μέρα, το Giant 4 αγκυροβόλησε με 8 άγκυρες και στις 7 Οκτωβρίου, όλες οι προσδέσεις των καλωδίων στο υποβρύχιο είχαν ολοκληρωθεί επιτυχώς δίνοντας το πράσινο φως για την ανύψωσή του από το βυθό της θάλασσας. Την επόμενη μέρα και στις 18:30 UTC, το Κουρσκ είχε ανέβει και είχε προσδεθεί στο κατάλληλο ύψος κάτω από το Giant και δύο ώρες αργότερα ξεκίνησε η μεταφορά του στο Μουρμάνσκ με μέση ταχύτητα 4 ναυτικά μίλια την ώρα. Στις 21 Οκτωβρίου το σύμπλεγμα του Giant με το Κουρσκ είχε φτάσει στο Μουρμάνσκ και είχε τοποθετηθεί σε δεξαμενή εκεί. Μια μέρα αργότερα, αφαιρέθηκαν όλα τα καλώδια που συγκρατούσαν το Κουρσκ στο Giant 4. Τέλος, την αμέσως επόμενη ημέρα, το Κουρσκ αποτέθηκε μόνο του σε δεξαμενή και το Giant αποχώρησε προς το Κίρκενες της Νορβηγίας από όπου θα ξεκινούσε το ταξίδι του για την Ολλανδία. Η αποστολή θεωρείται πως παρά τη χρονική καθυστέρηση ολοκληρώθηκε με επιτυχία.
Τα μνημεία
Στις 12 Αυγούστου του 2002, έγιναν τα αποκαλυπτήρια δύο μνημείων για την τραγωδία του Κουρσκ, ένα στη Μόσχα και ένα στο Βιντγιάεβο από όπου το Κουρσκ ξεκίνησε το τελευταίο του ταξίδι. Το μνημείο στη Μόσχα απεικονίζει έναν ναυτικό ασκεπή, πάνω από ένα υποβρύχιο που βυθίζεται στον ωκεανό. Ένα άλλο μνημείο έκανε επίσης τα αποκαλυπτήριά του στην Αγία Πετρούπολη, στην επέτειο τριών χρόνων από το ατύχημα στο Κουρσκ. Το μνημείο αυτό αποτελείται από έναν κύβο από μαύρο γρανίτη όπου πάνω αναγράφεται: "Στη μνήμη του πληρώματος του Κουρσκ" και από την άλλη πλευρά αναγράφεται απόσπασμα από το σημείωμα που βρέθηκε από τον Νμίτρι Κολέσνικοβ, μέλος του πληρώματος, με τις λέξεις: "Μην απελπίζεστε". Πέντε χρόνια μετά το ατύχημα έγιναν τα αποκαλυπτήρια ενός τέταρτου μνημείου, που αποτελείται από θραύσματα του υποβρυχίου, στην πόλη Κουρσκ από όπου το υποβρύχιο πήρε το όνομά του.
Πηγές και σημειώσεις
Κατηγορία:Ιστορία της Ρωσίας Κατηγορία:Ναυτική ιστορία Κατηγορία:Ναυτικά ατυχήματα Κατηγορία:Νεότερη ιστορία Κατηγορία:Βλαντίμιρ Πούτιν
Ιπποκράτης ο τυραννοπάτωρ
Ο Ιπποκράτης ο Τυραννοπάτωρ ήταν αρχαίος Αθηναίος, πατέρας του τυράννου Πεισιστράτου.
Σύμφωνα με τον Ηρόδοτο, ο Ιπποκράτης δέχθηκε ένα σημάδι από τους θεούς όταν βρισκόταν στην Ολυμπία προκειμένου να παρακολουθήσει τους Ολυμπιακούς Αγώνες: Αφού προσέφερε μια θυσία, το κρέας και το νερό μέσα στα σκεύη της θυσίας έβρασαν από μόνα τους. Ο Χίλων ο Λακεδαιμόνιος τον συμβούλεψε τότε να αποκηρύξει τον γιο του ή, αν δεν είχε γιο, να διώξει τη σύζυγό του, ή τέλος, αν ήταν άγαμος, να μη συζευχθεί γυναίκα που θα μπορούσε να τεκνοποιήσει. Αλλά ο Ιπποκράτης αγνόησε τη συμβουλή του.
Αναφορά-πηγή
Ηρόδοτος: Α 59, στίχος 65.
Ιπποκρατης ο τυραννοπ
Εθνόσημο της Αρούμπα
150px|right Το εθνόσημο της Αρούμπα σχεδιάστηκε στο Άμστερνταμ το 1955 και έκτοτε χρησιμοποιείται ως εθνικό σύμβολο της Αρούμπα. Υπάρχουν επτά κύρια στοιχεία στο σύμβολο:
Εξωτερικοί σύνδεσμοι
Αρούμπα Κατηγορία:Αρούμπα
Χάρης Ψαρράς
Ο Χάρης Ψαρράς είναι Έλληνας ποιητής.
Έργα
Έχει εκδώσει τα βιβλία ποιημάτων Σπίρτα χειρός (Πλανόδιον, Αθήνα 2002), Στην αγκαλιά του κύκλου (Κέδρος, Αθήνα 2004), Η δόξα της ανεμελιάς (Κέδρος, Αθήνα 2008), Τα όντως όντα (Κέδρος, Αθήνα 2012), Gloria in Excelsis (Κέδρος, Αθήνα 2017) και έχει συμμετάσχει στο συλλογικό έργο Πεντάσημον (Σμίλη, Αθήνα 2020).
Έχει, επίσης, δημοσιεύσει δοκίμια, μελέτες, μεταφράσεις και αφηγήματα σε περιοδικές εκδόσεις και συλλογικούς τόμους.
Μεταφράσεις
Μεταφράσεις ποιημάτων του έχουν περιληφθεί σε ανθολογίες και περιοδικά σε χώρες της Ευρώπης και της Αμερικής.
Παραπομπές
Κατηγορία:Έλληνες ποιητές
Κάλουμ Άιλοτ
Ο Κάλουμ Άιλοτ είναι Βρετανός οδηγός αγώνων ο οποίος είναι ο επίσημος οδηγός δοκιμών για τη Σκουντερία Φερράρι και δοκιμαστικός-εφεδρικός οδηγός για την Alfa Romeo για τη σεζόν του 2021 στη Φόρμουλα 1. Αυτή τη στιγμή είναι μέλος της Ferrari Driver Academy και αγωνίζεται στο GT World Challenge Europe Endurance Cup με την Iron Lynx. Ο Άιλοτ ήταν ο δεύτερος στο Πρωτάθλημα της Φόρμουλα 2 το 2020, πίσω από τον Μικ Σουμάχερ.
Καρτ
Ο Άιλοτ θεωρήθηκε από μερικούς ως ένας από τους πιο επιτυχημένους οδηγούς καρτ της γενιάς του. Κάνοντας το ντεμπούτο του το 2008, είδε την πρώτη του νίκη το 2011 στα Formula Kart Stars και τερμάτισε τρίτος στο Γερμανικό Πρωτάθλημα Karting για νέους, και στα δύο στη κατηγορία KF3. Παρέμεινε στο KF3 με την Chiesa Corse Team για τη σεζόν του 2012, με μεγάλη επιτυχία. Ο Άιλοτ έβαλε τον εαυτό του στο ραντάρ σε ηλικία 13 ετών κερδίζοντας το WSK Masters Series, το WSK Final Cup και τερματίζοντας ως δεύτερος στο WSK Euro Series και το CIK-FIA World Cup. Επιλέχθηκε ως ο νεότερος WSK οδηγός της χρονιάς. Το 2013 αγωνίστηκε στις κατηγορίες KF και KF2 και κέρδισε το Trofeo delle Industrie μαζί με το WSK Final Cup. Το 2014, με την Zanardi Strakka Racing, τερμάτισε τέταρτος στο CIK-FIA World Cup, τρίτος στο WSK Champions Cup, και κέρδισε το WSK Super Masters Series, καθώς και το Ευρωπαϊκό Πρωτάθλημα CIK-FIA.
Toyota Racing Series
Ο Κάλουμ Άιλοτ έκανε το ντεμπούτο του στο Toyota Racing Series στη Νέα Ζηλανδία με την ETEC Motorsport, χρησιμοποιώντας κράνος με τη Red Bull, ανεπίσημα ανακοινώνοντας τον εαυτό του ως μέλος του προγράμματος ανάπτυξης οδηγών της Red Bull. Πήρε την τέταρτη θέση στον έβδομο αγώνα και στο Taupo ήταν ο ταχύτερος στα δοκιμαστικά. Στο Manfeild τερμάτισε κοντά στο βάθρο. Τερμάτισε 16ος στο πρωτάθλημα, όντας γρήγορος στις κατατακτήριες και στα δοκιμαστικά, έχανε πολύ στον ρυθμό του αγώνα.
Φόρμουλα 3
Ο Άιλοτ ανέβηκε στη Φόρμουλα 3 το 2015, αγωνιζόμενος στη Ευρωπαϊκή Φόρμουλα 3 με την Carlin σε ηλικία 16 ετών. Παρά το γεγονός ότι ήταν αρχάριος, ο ρυθμός του τον έθεσε ως έναν από τους διεκδικητές του τίτλου πριν από την έναρξη της σεζόν. Δοκίμασε μηχανήματα F3 και Formula Renault 2.0 για να συγκεντρώσει εμπειρία πριν από το ντεμπούτο του στη Φόρμουλα 3. Στις δοκιμές πριν από την έναρξη της σεζόν, ο Αίλοτ έκανε τις πρώτες του εντυπώσεις, τερματίζοντας έκτος στην πρώτη του συλλογική δοκιμή και δεύτερος σε υγρές συνθήκες τη δεύτερη ημέρα. Ο Άιλοτ πέτυχε ένα βάθρο στο Nürburgring, τερμάτισε έβδομος στο πρωτάθλημα των Rookie και δωδέκατος στη γενική κατάταξη.
Το 2016, ο Άιλοτ άλλαξε στην Van Amersfoort Racing μαζί με τους πρωτάρηδες Πέδρο Πικέ, Χαρρισον Νιούι και Αντουάν Ουμπέρ. Στον δεύτερο αγώνα του πρώτου γύρου στο Paul Ricard, πήρε την πρώτη του νίκη στο άθλημα και ακολουθώντας με μια δεύτερη στο Red Bull Ring φέρνοντας τον στην 6η θέση συνολικά.
Στις 22 Νοεμβρίου του 2016, επιβεβαιώθηκε ότι θα αγωνιζόταν με την Prema Powerteam για το 2017. Τερματίζοντας στην τέταρτη θέση, χάνοντας από τον συμπαίκτη του Μαξιμίλιαν Γκούνθερ για 39 πόντους. Κέρδισε έξι αγώνες και τερμάτισε άλλους έξι στο βάθρο.
GP2 Series
Τον Δεκέμβριο του 2016, Δοκίμασε με την ART Grand Prix στις δοκιμές μετά τη σεζόν στη Yas Marina.
GP3 Series
Μετά από δοκιμές στο Άμπου Ντάμπι, ανακοινώθηκε ότι ο Άιλοτ ήταν προγραμματισμένος να αγωνιστεί με την ART Grand Prix στο GP3 για το 2018. Τερμάτισε στην 3η θέση, μόνο πίσω από τους συμπαίκτες του Νικίτα Μαζέπιν και τον αείμνηστο Αντουάν Ουμπέρ. Πέτυχε επτά βάθρα, δύο από αυτά να είναι νίκες.
Φόρμουλα 2
Τον Ιούλιο του 2017, ο Άιλοτ έκανε το ντεμπούτο του στον έκτο γύρο στο Silverstone με την Trident Racing. Τερμάτισε και τους δύο αγώνες εκτός της δεκάδας.
Το επόμενο έτος, ο Άιλοτ συμμετείχε στη δοκιμή στο τέλος σεζόν με την Trident και Charouz.
Τον Ιανουάριο του 2019, ανακοίνωσε την πλήρη ένταξη του στην Sauber Junior Team της Charouz μαζί με τον Χουάν Μανουέλ Κορέα. Ολοκλήρωσε τη σεζόν στην 11η θέση, εξασφαλίζοντας δύο βάθρα στους αγώνες σπριντ της Καταλονίας και του Σότσι μαζί με την παρθενική του pole στη Μόντσα.
Για τη σεζόν του 2020, ο Άιλοτ αποχώρησε από την Charouz και μεταφέρθηκε UNI-Virtuosi Racing μαζί με τον Γκουάνγιου Τζόου. Παρέμεινε μέλος της Ακαδημίας Οδηγών Ferrari. Πήρε την πρώτη του νίκη στη Φόρμουλα 2 στον εναρκτήριο αγώνα στο Red Bull Ring, αφού ο κάτοχος της pole Τζόου υπέστη ηλεκτρικά προβλήματα. Ολοκλήρωσε τη σεζόν με 3 νίκες, 5 Pole και 6 βάθρα, τερματίζοντας δεύτερος, πίσω από τον Γερμανό Μικ Σουμάχερ.
Φόρμουλα 1
Ο Άιλοτ εισήχθη στην ακαδημία της Red Bull το 2015 πριν από το ντεμπούτο του στο Ευρωπαϊκό Πρωτάθλημα Φόρμουλα 3, ωστόσο αποχώρισε από το πρόγραμμα στο τέλος της σεζόν μετά από μια αποτυχημένη καμπάνια. Αφού τερμάτισε τέταρτος στο πρωτάθλημα το 2017, έγινε μέλος της Ακαδημίας Οδηγών της Φερράρι.
Ο Άιλοτ είχε την πρώτη του εμπειρία με μονοθέσιο της Φόρμουλα 1 κατά τη διάρκεια της δοκιμής εντός σεζόν το 2019 στη πίστα της Καταλονίας, οδηγώντας την C38 της Alfa Romeo. Συμπλήρωσε 41 γύρους πριν το τρέξιμό του διακοπεί μετά από ένα ατύχημα στη 3η στροφή. Ο Αίλοτ επρόκειτο να έκανε το ντεμπούτο του το Σαββατοκύριακο κατά τα πρώτα δοκιμαστικά (FP1) στο Γκραν Πρι του Άιφελ το 2020, οδηγώντας για την ομάδα της Haas, αλλά ακυρώθηκε λόγω του κακού καιρού.
Αφού εμφανίστηκε στις δοκιμές μετά τη σεζόν για την Alfa Romeo τον Δεκέμβριο του 2020, ανακοινώθηκε ότι θα αναλάμβανε το ρόλο του δοκιμαστή στη Φερράρι για το 2021. Τον Απρίλιο της ίδιας χρονιάς διορίστηκε ως δεύτερος εφεδρικός οδηγός της Alfa, μοιραζόμενος τα καθήκοντά του με τον Ρόμπερτ Κουμπίτσα. Εμφανίστηκε στα πρώτα δοκιμαστικά στο Γκραν Πρι Πορτογαλίας και Αυστρίας, με τον αριθμό 98.
2021
Ο Άιλοτ υπέγραψε με την Juncos Hollinger Racing με έδρα την Ινδιανάπολη για τους τρεις τελευταίους αγώνες του πρωταθλήματος του 2021. Έκανε το ντεμπούτο του στο Γκραν Πρι του Πόρτλαντ, όπου τερμάτισε 25ος, συμπληρώνοντας μόνο 77 από τους 110 γύρους λόγω μηχανικής βλάβης στη μέση του αγώνα. Στο Firestone Grand Prix του Monterey, τράκαρε με το αυτοκίνητό του κατά τη διάρκεια της προθέρμανσης, αν και δεν τραυματίστηκε από το ατύχημα. Τερμάτισε στην 22η θέση, έναν γύρο πίσω από τον πρωτοπόρο. Στο Acura Grand Prix του Long Beach, ο Άιλοτ προκρίθηκε 18ος. Ωστόσο, αφού συμπλήρωσε 47 από τους 85 γύρους, αναγκάστηκε να αποσυρθεί με μηχανικό πρόβλημα, τερματίζοντας 26ος.
2022
Στις 24 Σεπτεμβρίου 2021, ο Άιλοτ ανακοίνωσε ότι θα παρέμενε στην Juncos Hollinger Racing και θα αγωνιζόταν με πλήρη απασχόληση για την ομάδα το 2022.
Μετά από ένα ατύχημα στο Indianapolis 500 εκεινής της χρονιάς, ο Άιλοτ έσπασε το δεξί του χέρι και δεν του δόθηκε ιατρική άδεια για να αγωνιστεί στο Chevrolet Detroit Grand Prix, το οποίο πραγματοποιήθηκε το επόμενο Σαββατοκύριακο. Έκανε την επιστροφή του στο Sonsio Grand Prix στο Road America, όπου τερμάτισε 11ος.
Στις 28 Ιουλίου 2022, ανακοινώθηκε ότι ο Άιλοτ υπέγραψε επέκταση δύο ετών με την Juncos Hollinger Racing, διατηρώντας τον στην ομάδα μέχρι το 2024.
Cicindela campestris
Η Cicindela campestris είναι έντομο από τη τάξη των κολεοπτέρων και την οικογένεια των Carabidae.
Περιγραφή
Το κολεόπτερο έχει μήκος 10 μέχρι 15 χιλιοστόμετρα και είναι πλατυσμένο. Το κεφάλι με τους πολύ μεγάλους σύνθετους οφθαλμούς είναι λίγο πιο πλατύ από το πρόνωτο, και πιο στενό από τα έλυτρα. Τα πόδια είναι μακριά και λεπτά, τα στοματικά μόρια δείχνουν εμπρός και έχουν εντυπωσιακά μεγάλα σαγόνια με μυτερά δόντια. Γι´αυτό σε μερικές ξένες γλώσσες Cicindela ονομάζεται και κάνθαρος τίγρις (β εικόνα). Από πάνω το κολεόπτερο έχει πράσινο γυαλιστερό χρώμα με ένα άσπρο σημάδι λίγο μετά τη μέση από κάθε έλυτρο και άλλες άσπρες κηλίδες στην άκρη των ελύτρων. Και τα μεγάλα πάνω χείλη είναι άσπρα. Αυτό το πράσινο και άσπρο μπορεί όμως να σκουραίνει πολύ. Η κάτω πλευρά και οι κεραίες είναι σκούρο κόκκινο και γυαλίζουν σαν χαλκός. Έτσι και τα πόδια, που στους ταρσούς γίνονται πράσινα.
Βιότοπος και εξάπλωση
thumb|240px|β εικόνα: κεφάλι χωρίς αριστερό κάτω σαγόνι, για να φαίνονται καλύτερα τα δόντια του πάνω σαγονιού Η Cicindela campestris ζει σε ξηρούς τόπους με λίγη βλάστηση λ.χ σε χωματόδρομους. Μεταξύ των φυτών μπορεί να κρύβεται για να ξεφύγει από τους διώκτες της και να μπορεί να παραμονεύει τη λεία της. Βρίσκεται σε όλη τη Ευρώπη, Νότια Αφρική και μέχρι τη Σιβηρία, από τις πεδιάδες μέχρι τα βουνά. Σε μερικές χώρες έχει γίνει πλέον σπάνια και προστατεύεται από το νόμο.
Πηγές
Κατηγορία:Κολεόπτερα
Regia
Η Βασιλική [Οικία], λατιν.: [Domus] Regia, είναι ένα κτίριο κατά μήκος της Iεράς Οδού (Via Sacra) στο ανατολικό τμήμα της Ρωμαϊκής Αγοράς (Forum Romanum). Αυτό το κτήριο χρησίμευσε αρχικά ως κατοικία ή έδρα των βασιλέων της Ρώμης, και αργότερα τού μέγιστου αρχιερέα (pontifex maximus), του αρχιερέα επικεφαλής τού συλλόγου των ποντιφικών.
Καταλάμβανε ένα τραπεζοειδές οικόπεδο, μεταξύ τού ναού της Εστίας, τού ναού τού θείου Καίσαρα και τού ναού τού Αντωνίνου και της Φαυστίνας, καθώς πολλά κτίρια ήταν άλλα σύγχρονά της, και άλλα έγιναν πολύ αργότερα, λόγω της συσσώρευσης κτηρίων στην Αγορά κατά τη διάρκεια της Δημοκρατίας και της Αυτοκρατορικής εποχής. Σήμερα σώζονται μόνο τα θεμέλια της Δημοκρατικής και Αυτοκρατορικής Regia, που αποκαλύφθηκαν κατά τις ανασκαφές τού Τζάκομο Μπόνι στα τέλη τού 19ου αι. Όπως και η Κουρία, η Regia καταστράφηκε και ξανακτίστηκε αρκετές φορές, ήδη κατά τη διάρκεια της ρωμαϊκής μοναρχίας.
Βασιλική εποχή
Σύμφωνα με την παράδοση, η Regia, «βασιλική [οικία] (από το rex, regis, «βασιλιάς») λέγεται ότι κτίστηκε από τον δεύτερο βασιλιά της Ρώμης, Nουμά Πομπίλιο, και θα ήταν βασιλική κατοικία, στην οποία φυλάσσονταν οι ιερές ασπίδες (ancilia). Λέγεται επίσης ότι ο Νουμάς έκτισε τον ναό της Εστίας (Vesta), το σπίτι των Eστιάδων, καθώς και τον Δημόσιο Οίκο (Domus Publica). Αυτός ο χώρος ήταν κεντρικός στην πολιτική και θρησκευτική ζωή της πόλης και τού βασιλείου. Όταν ο Ι. Καίσαρας ήταν μέγιστος αρχιερέας, άσκησε τα καθήκοντά του στη Regia.
Δημοκρατική και αυτοκρατορική εποχή
Έγινε υπό τη Ρωμαϊκή Δημοκρατία η κατοικία τού βασιλιά τού ιερού (rex sacrorum), τού συμβολικού βασιλιά για τις θρησκευτικές τελετές, και ο τόπος συνάντησης των ποντιφίκων και των μεγάλων ιερέων (flamens). Εκεί φυλάσσονταν τα αρχεία των ποντιnφίκων, οι τύποι προσευχών, όρκων, θυσιών κ.λπ., καθώς και το ημερολόγιο των ιερών ημερών, τα Χρονικά (Annales) -οι καταγραφές των γεγονότων κάθε έτους για λόγους δημόσιας αναφοράς. Υπήρχαν επίσης υπατικοί πίνακες και πίνακες εορτών (fasti), και oi νόμοι σχετικά με το γάμο, το θάνατο, τις διαθήκες, κ.λπ.
Η Regia χρησίμευε ως τόπος συγκέντρωσης μελών του Συλλόγου των Ποντιφικών, και κατά καιρούς για τους αδελφούς των αγρών (fratres arvales).
Ρωμαίοι ιστορικοί αναφέρουν ότι η Regia υπέφερε από πυρκαγιά το 148 και το 36, και ξανακτίστηκε πολυτελώς από τον Γναίο Δομίτιο Καλβίνο και επλήγη ξανά από την πυρκαγιά τού 191.
Η συμβολή της αρχαιολογίας
Οι ανασκαφές που έγιναν τον 19ο και τον 20ό αι. από τους Giacomo Boni, Nicola Terrenato και Filippo Coarelli σε αυτήν την τοποθεσία, έχουν εντοπίσει πολλά επίπεδα και αρκετές κατασκευαστικές φάσεις για το κτίριο.
Φάσεις
Ξεκινώντας από το βαθύτερο, άρα από το αρχαιότερο επίπεδο, μπορούμε να αναφέρουμε τα παρακάτω:
μικρογραφία| Το θραύσμα του κυπέλλου σε [[bucchero, με την επιγραφή "REX". διάμετρος ποδιού ]] Η αρχαιολογία λοιπόν βρίσκει σημαντική κατασκευή υπό τη ρωμαϊκή μοναρχία, αλλά την τοποθετεί περίπου στο τέλος της βασιλείας του Aνκου Μάρκιου (4ου βασιλιά) ή στην αρχή αυτής του Tαρκύνιου τού Πρεσβύτερου (5ου βασιλιά), σύμφωνα με την παραδοσιακή χρονολογία.
Αξιοσημείωτα αρχαιολογικά ευρήματα
Ανάμεσα στα αντικείμενα που συλλέχθηκαν στις ανασκαφές της Regia, ένα θραύσμα από ένα μεγάλο μαύρο κύπελλο ετρουσκικού τύπου καλής ποιότητας, μονόχρωμο (bucchero) έφερε στο κάτω μέρος την επιγραφή «REX» χαραγμένη με γράμματα ύψους 2 cm. Σύμφωνα με την αρχαϊκή μορφή του Ε και την ομοιότητα του R με ένα ελληνικό Ρ που βρέθηκε στις Συρακούσες, ο M. Guarducci χρονολογεί το κύπελλο μεταξύ 530 και 510 π.Χ. Σύμφωνα με τον F.E. Brown (News soundings in the Regia, 1966), χρονολογείται από την αρχή της Δημοκρατίας, και θα μπορούσε να ανήκει στον Rex Sacrorum. Άλλοι αρχαιολόγοι το χρονολογούν περίπου στο β΄ μισό τού 6ου αι., που αφήνει αβεβαιότητα για τη χρήση του μεταξύ ενός Ετρούσκου βασιλιά και ενός Rex Sacrorum.
Σχετικά Άρθρα
Κατηγορία:Κτίρια και κατασκευές στη Ρώμη
Απαισιοδοξία
μικρογραφία|220x220εσ| Ένας αισιόδοξος και ένας απαισιόδοξος, πίνακας του [[Βλαντίμιρ Μακόφσκι, 1893]] Η απαισιοδοξία ή πεσιμισμός είναι ψυχολογική στάση στην οποία ο άνθρωπος τείνει να βλέπει με μια αρνητική ματιά τα πράγματα. Οι απαισιόδοξοι άνθρωποι τείνουν να εστιάζουν στα αρνητικά πράγματα της ζωής γενικότερα, ενώ οι αισιόδοξοι στα θετικά. Επίσης τείνουν να έχουν αρνητικές διαθέσεις για διάφορα ζητήματα της ζωής. Σε όλο τον διάβα της ιστορίας, η απαισιόδοξη διάθεση είχε επιπτώσεις σε όλους τους κύριους τομείς της σκέψης.
Αθανάσιος Παυλόπουλος
Ο Αθανάσιος Παυλόπουλος (1913 - 22 Ιουλίου 1993), του Χαραλάμπους, ήταν Έλληνας ιατρός και πολιτικός από την Αρκαδία. Υπηρέτησε ως βουλευτής από το 1952 ως το 1963.
Απαισιοδοξία
Η απαισιοδοξία ως όρος της ψυχολογικής επιστήμης
Στον αρχαίο κόσμο, η ψυχολογική απαισιοδοξία σχετιζόταν με τη μελαγχολία και πιστευόταν ότι οφειλόταν σε περίσσεια μαύρης χολής στο σώμα. Η μελέτη του φαινομένου της απαισιοδοξίας έχει αρκετά κοινά με την μελέτη του φαινομένου της κατάθλιψης. Οι ψυχολόγοι εντοπίζουν τις ρίζες της ανθρώπινης απαισιοδοξίας σε συναισθηματικά αίτια, ακόμη και σε βιολογικούς παράγοντες. Ο Άαρον Μπεκ υποστηρίζει ότι η κατάθλιψη οφείλεται σε μη ρεαλιστικές αρνητικές απόψεις για τον κόσμο. Σύμφωνα με τον ίδιο, συχνά οι απαισιόδοξοι άνθρωποι είναι σε θέση να παρέχουν επιχειρήματα που υποδηλώνουν ότι η κατανόησή τους για την πραγματικότητα είναι δικαιολογημένη. Γενικά, το ερωτηματολόγιο κατάθλιψης του Μπεκ περιλαμβάνει και το ποσοστό της απαισιοδοξίας στα ερωτήματα του. Η κλίμακα απελπισίας του Μπεκ, για ορισμένους, αποτελεί και εκείνη μια κλίμακα για την μέτρηση του βαθμού της απαισιοδοξίας σε ένα άτομο.
Παραπομπές
Κατηγορία:Κίνητρο Κατηγορία:Επιστημολογία Κατηγορία:Συναισθήματα
Αθανάσιος Παυλόπουλος
Βιογραφικά στοιχεία
Γεννήθηκε το 1911 ή το 1913. Σπούδασε ιατρική. Εξελέγη για πρώτη φορά βουλευτής Μεγαλουπόλεως το 1952 με τον Ελληνικό Συναγερμό και επανεξελέγη βουλευτής Αρκαδίας με την ΕΡΕ το 1956, το 1958 και το 1961. Με τη σύζυγό του, Αναστασία, απέκτησαν έναν γιο, τον Χαράλαμπο.
Πέθανε σε ηλικία 80 ετών στην Αθήνα και κηδεύτηκε στις 23 Ιουλίου 1993 από τον ιερό ναό Αγίων Θεοδώρων, στο Πρώτο Νεκροταφείο Αθηνών.
Παραπομπές
Κατηγορία:Βουλευτές Αρκαδίας Κατηγορία:Βουλευτές Μεγαλουπόλεως Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την ΕΡΕ
Ανδρέας Δερδεμέζης
Ο Ανδρέας Δερδεμέζης (1913 - 31 Μαρτίου 1991), του Αλεξίου, ήταν Έλληνας δικηγόρος και πολιτικός. Ο αδελφός του, Βασίλειος (1906-1979) ήταν επίσης βουλευτής και υπουργός.
Βιογραφία
Εξελέγη βουλευτής Ιωαννίνων αρχικά το 1946 με το Εθνικόν Κόμμα Ελλάδος (Εθνικής Αντιστάσεως). Το 1950 επανεξελέγη στην ίδια εκλογική περιφέρεια με το Λαϊκό Κόμμα και το 1951 και το 1952 με τον Ελληνικό Συναγερμό. Το 1956 εξελέγη βουλευτής Θεσπρωτίας-Ιωαννίνων με την ΕΡΕ. Στις επόμενες εκλογικές αναμετρήσεις επανεξελέγη βουλευτής Ιωαννίνων, το 1958 με το Κόμμα Φιλελευθέρων, το 1961  ως ανεξάρτητος και τα έτη 1963  και 1964 με την ΕΡΕ.
Ανέλαβε υφυπουργός Γεωργίας στην κυβέρνηση Καραμανλή από το 1955 ως το 1956.
Απεβίωσε το 1991, πεθαίνοντας μετά τον γιο του, Αλέξη, και κηδεύτηκε από τον ιερό ναό Αγίων Θεοδώρων στο Πρώτο Νεκροταφείο Αθηνών τη Μεγάλη Δευτέρα, 1η Απριλίου 1991.
29 Απριλίου
28 Απριλίου | 29 Απριλίου | 30 Απριλίου
Η 29η Απριλίου είναι η 119η ημέρα του έτους (120η σε δίσεκτα έτη) κατά το Γρηγοριανό ημερολόγιο. Υπολείπονται 246 ημέρες.
Ορθόδοξη Εκκλησία
Κατηγορία:Ημέρες του έτους
Γκουίντο Ρένι
Ο Γκουίντο Ρένι (Guido Reni, 4 Νοεμβρίου 1575 - 18 Αυγούστου 1642) ήταν Ιταλός ζωγράφος του μπαρόκ, από τους σπουδαιότερους του 16ου αιώνα.
Εξωτερικοί σύνδεσμοι
Κατηγορία:Ιταλοί ζωγράφοι Κατηγορία:Ζωγράφοι του Μπαρόκ
Ηλίας Οικονομόπουλος
Ο Ηλίας Οικονομόπουλος του Δημητρίου (1906 - 16 Δεκεμβρίου 1985) ήταν Έλληνας δικηγόρος και πολιτικός.
Βιογραφικά στοιχεία
Απεβίωσε σε ηλικία 79 ετών και κηδεύτηκε από τον ιερό ναό Αγίου Πέτρου Άργους, στις 17 Δεκεμβρίου 1985.
Παραπομπές
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Αργολίδος
Κέλλυ Κλάρκσον
Η Κέλλυ Κλάρκσον (Kelly Brianne Clarkson, 24 Απριλίου 1982) είναι Αμερικανίδα τραγουδίστρια και τραγουδοποιός της ποπ και της ροκ. Η καταγωγή της είναι ελληνική και ιρλανδική. Η Κέλλυ ήρθε στην δημοσιότητα της από την συμμετοχή της στο τηλεοπτικό σόου American Idol από το οποίο στέφθηκε νικήτρια της πρώτης σαιζόν. Έχει κυκλοφορήσει 5 μέχρι στιγμής άλμπουμ, το ντεμπούτο άλμπουμ της Thankful του 2003, το Breakaway του 2005 που την καθιέρωσε στην μουσική βιομηχανία, το πιο προσωπικό My December του 2007, το All I Ever Wanted του 2009 και το Stronger του 2011. Και τα πέντε άλμπουμ έχουν δεχτεί θετική ανταπόκριση και επιτυχία τόσο σε κοινό όσο και σε κριτικούς με τα τραγούδια της να πιάνουν υψηλές θέσεις στα παγκόσμια τσαρτ.
Μέσα στην δεκαετή καριέρα της έχει χαρακτηριστεί ως το πιο επιτυχήμενο Αμερικανικό Είδωλο, με τις παγκόσμιες πωλήσεις των άλμπουμ της να ξεπερνούν τα 24 εκατομμύρια αντίτυπα παγκοσμίως και τα σινγκλ της τα 37. Το 2004, πήρε την πρώτη υποψηφιότητά της για Γκράμι καλύτερης Γυναικείας Ποπ Ερμηνείας, για το τραγούδι "Miss Independent". Το 2006, κέρδισε 2 Γκράμι, για την ερμηνεία της στο "Since U Been Gone" και για το δεύτερό της άλμπουμ, "Breakaway" ενώ έχει λάβει υποψηφιότητα άλλες τέσσερις. Έχει κερδίσει 4 βραβεία από τα American Awards και 12 βραβεία από το Billboard όπως επίσης και το βραβείο Women's World το 2009. Έχει επίσης καταλάβει την 14η θέση στην κατάταξη των πιο επιτυχημένων καλλιτεχνών της δεκαετίας του 2000.
2002-2003: American Idol και Thankful
Η Κλάρκσον έγινε διάσημη παγκοσμίως όταν νίκησε το American Idol 1, τον Σεπτέμβριο του 2002. Αμέσως υπέγραψε συμβόλαιο αξίας ενός εκατομμυρίου δολαρίων με την δισκογραφική εταιρεία RCA Records, στην οποία παραμένει μέχρι σήμερα. Η νικητήρια μπαλάντα της το βράδυ του τελικού, αποτέλεσε και το πρώτο σινγκλ της με τίτλο A Moment Like This που κυκλοφόρησε τον Οκτώβριο του 2002, και σημείωσε παγκόσμιο ρεκόρ ανεβαίνοντας μέσα σε μια εβδομάδα από το No. 52 στο No. 1 με πωλήσεις πάνω από 236.000 αντίτυπα, καταρρίπτοντας έτσι το ρεκόρ των Beatles.
Σύμφωνα με τους κανόνες του American Idol, οι δύο κορυφαίοι τραγουδιστές του διαγωνισμού, θα πρωταγωνιστούσαν σε μία ταινία. Η Κλάρκσον και ο δεύτερος νικητής, Τζάστιν Γκουαρίνι, πρωταγωνίστησαν στην ταινία "From Justin to Kelly", η οποία παρά την επιτυχία του μουσικού διαγωνισμού, είχε μόλις $ 5.000.000 εισπράξεις και δέχτηκε κακές κριτικές.
Το δεύτερο σινγκλ του άλμπουμ, "Miss Independent", το οποίο κυκλοφόρησε τον Μάιο του 2003, έγινε μεγάλη ραδιοφωνική επιτυχία στις Η.Π.Α. Το τραγούδι πλησίασε στην κορυφή των τσαρτ όπου και αν κυκλοφόρησε: Νο.9 στις Η.Π.Α., Νο.6 στο Ηνωμένο Βασίλειο, Νο.6 στον Καναδά και Νο.3 στην Αυστραλία. Μάλιστα, κέρδισε μια υποψηφιότητα για Γκράμι το 2004, το οποίο όμως απέσπασε τελικά η Κριστίνα Αγκιλέρα για το τραγούδι Beautiful. Τα επόμενα δύο σινγκλ, "Low" και "The Trouble with Love is", δεν είχαν ανάλογη επιτυχία στην Αμερική και στην Ευρώπη όμως πήγαν καλύτερα στην Αυστραλία και τον Καναδά. Μάλιστα, ενώ το "Low" έφτασε μόλις στο Νο.58 στις Η.Π.Α., στον Καναδά έγινε πλατινένιο και έφτασε ως το Νο. 2. Το "Τhe Trouble with Love is" με την σειρά του χρησιμοποιήθηκε ως τραγούδι τίτλων στην ταινία Η αγάπη είναι (Love Actually).
Το Thankful έχει πουλήσει 4,5 εκατομμύρια αντίτυπα παγκοσμίως.
2004-2006: Breakaway
Για το δεύτερο άλμπουμ της, η Κέλλυ αναλμβάνει πιο δημιουργικό ρόλο, γράφοντας έξι από τα δώδεκα τραγούδια του άλμπουμ και με συνεργασίες με μέλη των Evanescence και την Αβρίλ Λαβίν στην δημιουργία, κινείται σε πιο ροκ εδάφη, ξεφεύγοντας λίγο από το στυλ του American Idol.
Το καλοκαίρι του 2004, το τραγούδι "Breakaway" επιλέγεται από την Disney ως το σάουντρακ της ταινίας "Το ημερολόγιο μιας πριγκίπισσας 2: Βασιλικοί αρραβώνες". Το τραγούδι κυκλοφορεί και ανεβαίνει στο #6 του Billboard Hot 100, και στο #1 στο Adult Contemporary του Billboard. Παρέμεινε στο #1 για σχεδόν 6 μήνες και μοιράζεται με το "A New Day Has Come" της Σελίν Ντιόν, το παγκόσμιο ρεκόρ για την μεγαλύτερη παραμονή στην κορυφή του τσαρτ. Παράλληλα παρέμεινε στα τσάρτ του Hot 100 για παραπάνω από ένα χρόνο και έγινε χρυσό χάρη στις υψηλές πωλήσεις του. Σχετική επιτυχία είχε και στον Καναδά, την Ευρώπη και την Αυστραλία. Η Κλάρκσον σε συναυλία της το 2005|thumb|left Λόγω της επιτυχίας του τραγουδιού, η δισκογραφική εταιρεία της Κλάρκσον αποφασίζει να δώσει τον ίδιο τίτλο και στο επερχόμενο άλμπουμ της. Το άλμπουμ κυκλοφρορεί στις 30 Νοεμβρίου του 2004 και κάνει την είσοδό του στο #3 στο Billboard 200 πουλώντας 250.000 αντίτυπα την πρώτη εβδομάδα. Το "Breakaway" θα παραμείνει για πάνω από 2 χρόνια στο τσαρτ και για τουλάχιστον 60 εβδομάδες στο τοπ 20. Συμπεριλαμβάνεται στα 4 άλμπουμ που το έχουν πετύχει ποτέ στην ιστορία. Ανάλογη επιτυχία ωστόσο θα σημειώσει και πσγκοσμίως κατακτώντας την τρίτη θέση σε Ηνωμένο Βασίλειο και Βέλγιο και την δεύτερη σε Αυστραλία αλλά και Ελλάδα. Οι πωλήσεις στις Η.Π.Α. ξεπερνούν τα 6.000.000 αντίτυπα κάνοντας το άλμπουμ έξι φορές πλατινένιο, ενώ οι παγκόσμιες πωλήσεις του αγγίζουν τα 12.000.000 κάνοντάς το ένα από τα επιτυχημένα άλμπουμ της δεκαετίας και το πιο επιτυχημένο άλμπουμ που έχει κυκλοφορήσει ποτέ υποψήφιος του American Idol. To 2010 μάλιστα θα αναδειχθεί από το Billboard το 29ο πιο επιτυχημένο άλμπουμ της δεκαετίας 2000-2010.
Μέρος της τόσο μεγάλης επιτυχίας αποδίδεται στα επόμενα σίνγκλ της, "Since U Been Gone", "Behind These Hazel Eyes" και "Because of You". To "Since U Been Gone" με κορυφαίες καταξιώσεις παγκοσμίως, καθιέρωσε την Κλάρκσον στον μουσικό χώρο διεθνώς, της χάρισε αρκετά βραβεία και δημοσιότητα, δέχθηκε πολύ θετικές κριτικές και συμμετοχές στις λίστες με τα καλύτερα τραγούδια όλων των εποχών και παρέμεινε στο αμερικανικό τσαρτ για 109 εβδομάδες. Κυκλοφόρησε ως πρώτο σινγκλ του άλμπουμ σε ορισμένες χώρες και πέτυχε την δεύτερη θέση στα τσαρτ των Η.Π.Α., την τρίτη στην Αυστραλία και την πέμπτη στο Ηνωμένο Βασίλειο. Το μουσικό περιοδικό Rolling Stone το κατατάσσει στα 500 καλύτερα τραγούδια όλων των εποχών στην θέση 482 και στην θέση 18 για την δεκαετία. Ακολουθώντας παρόμοια πορεία το επόμενο σινγκλ "Behind These Hazel Eyes" που θα κυκλοφορήσει μέσα στο 2005, θα γίνει παγκόσμια γνωστό με κατακτήσεις στο τοπ 10 των τσαρτ όλου του κόσμου (6η σε Αμερική και Αυστραλία) και θα γίνει μεγάλο ραδιοφωνικό χιτ σε πολλές χώρες όπως και στην Ελλάδα. Στην συγγραφή του τραγουδιού συνετέλεσε και η ίδια η Κλάρκσον με τους στίχους να εμπνέονται από την προσωπική της ζωή, όπως και στην περίπτωση του "Because of You" που κυκλοφόρησε το καλοκαίρι του ίδιου χρόνου. Η Κλάρκσον έγραψε κάποιους από τους στίχους του "Because of You" σε ηλικία μόλις 16 ετών για να αντιμετωπίσει το διαζύγιο των γονιών της. Το τραγούδι κέρδισε διθυραμβικές κριτικές κυρίως για την συναισθηματική ερμηνεία ενώ έγινε μεγάλη εμπορική και ραδιοφωνική επιτυχία ανά τον κόσμο με επίσης υψηλές θέσεις στα τσαρτ. Το βιντεοκλίπ για το τραγούδι βραβεύτηκε από το MTV για το καλύτερο μουσικό βίντεο του 2005 (όπως και το Since U Been Gone to 2004).
Η επιτυχία του άλμπουμ θα συνεχίσει και το 2006 με το "Walkaway" το πέμπτο και τελευταίο σινγκλ του άλμπουμ. Χωρίς να φτάνει τα προηγούμενα σινγκλ του "Breakaway", το τραγούδι αυτό θα γίνει χρυσό στην Αμερική και θα πιάσει θέσεις στην 20άδα των τσαρτ παγκοσμίως, ενώ συμπεριλαμβάνεται στις επόμενες περιοδείες της Κλάρκσον που το χαρακτηρίζει ένα από τα αγαπημένα της.
Μέχρι στιγμής, το "Breakaway" είναι 7 φορές πλατινένιο στην Αυστραλία με πάνω από 490.000 πωλήσεις, 2πλα πλατινένιο στην Ευρώπη με 2.000.000 πωλήσεις και 4 φορές πλατινένιο στο Ηνωμένο Βασίλειο με πωλήσεις που ξεπερνούν το 1.500.000 αντίτυπα. Το "Breakaway" της χαρίζει πολλά βραβεία μεταξύ των οποίων δύο Γκράμι και άλλες τόσες υποψηφιότητες. Με πέντε χιτ-σινγκλς όλα επιτυχημένα, και κέρδη πάνω από $100.000.000 κέρδη από τις πωλήσεις του "Breakaway" για την εταιρία της Κλάρκσον, το "Breakaway" είναι το πιο επιτυχημένο άλμπουμ της Κέλλυ προς το παρόν. Παράλληλα το άλμπουμ συνοδεύτηκε από την παγκόσμια περιοδεία της, (Breakaway World Tour) η οποία συγκέντρωσε τουλάχιστον $40.000.000. Η Κέλλυ Κλάρκσον το 2006|thumb|right
2006-2008: My December
Για το τρίτο άλμπουμ της, η Κέλλυ ανέλαβε πλήρως τον δημιουργικό έλεγχο του άλμπουμ, ξεκινώντας την συγγραφή των τραγουδιών το 2006, κατά την διάρκεια της περιοδείας της Breakaway World Tour, σε μια περίοδο που ένιωθε πολύ καταπονημένη και εξαντλημένη τόσο σωματικά όσο και ψυχικά. Η ίδια αναφέρει για εκείνη την περίοδο ότι έφτασε στο χαμηλότερο σημείο της στην ζωή και την καριέρα της και ότι η δημιουργία τραγουδιών της προσέφερε κάποιο είδος θεραπείας. Ωστόσο, τα τραγούδια αυτά φαίνεται ότι δεν άφησαν ικανοποιημένο τον επικεφαλής της Sony-BMG, Clive Davis, ο οποίος έκρινε τα τραγούδια πολύ σκοτεινά και αρνητικά και πρότεινε την αντικατάσταση κάποιων τραγουδιών (αν όχι όλων όπως αρχικά ήθελε) με κομμάτια πιο εμπορικά της επιλογής του, έναντι $10.000.000. Η Κλάρκσον αρνήθηκε κατηγορηματικά αναφέροντας ότι γνωρίζει ότι οι πωλήσεις του τρίτου άλμπουμ μπορεί να μην φτάσουν τα επίπεδα του "Breakaway", ωστόσο θα ήθελε να αυτός ο δίσκος να είναι πιο προσωπικός, ένας "δίσκος του καλλιτέχνη" (an artist's record) και γι´αυτό είχε αποφασίσει να αναμειχθεί στην δημιουργία όλων των κομματιών του άλμπουμ. Οι διαμάχες θα λήξουν λίγες εβδομάδες μετά την κυκλοφορία του άλμπουμ με ανακοίνωση της ίδιας της Κλάρκσον η οποία δίνοντας τέλος στις φημολογίες εξηγεί ότι παρότι υπήρξαν διαφωνίες δεν παύει να εκτιμά και να αναγνωρίζει την σημασία και προσφορά των ανθρώπων με τους οποίους συνεργάζεται και ότι τα γεγονότα μεγιστοποιήθηκαν από τα μέσα.
Έτσι τον Απρίλιο του 2007, θα κυκλοφορήσει το νέο της τραγούδι "Never Again" το οποίο θα αποτελέσει το πρώτο της σινγκλ από το επερχόμενο τρίτο άλμπουμ της "Μy December". To "Never Again" θα κατακτήσει γρήγορα μια θέση στην δεκάδα στα παγκόσμια τσαρτ, ανεβαίνοντας στο #8 στην Αμερική, το #5 στην Αυστραλία και το #9 σε Καναδά και Ηνωμένο Βασίλειο ενώ στην Ελλάδα έφτασε το #15. Παρά την επιτυχία του ωστόσο και σε αντίθεση με τα προηγούμενα τραγούδια της, το "Νever Again" δεν στηρίχθηκε από μεγάλη ραδιοφωνική αναπαραγωγή και απομακρύνθηκε από τους σταθμούς γρήγορα. Από την άλλη αναδείχθηκε χρυσό στην Αμερική με 1.106.000 πωλήσεις και έχει πάνω από 1.080.000 ψηφιακά "κατεβάσματα" ως τώρα.
Το "My December" κυκλοφόρησε στις 26 Ιουνίου του 2007 στην Αμερική και κάποιες μέρες νωρίτερα στον υπόλοιπο κόσμο. Παρά την μη εμπορική φύση του, το άνοιγμα του ήταν συγκρίσιμο με τα δύο προηγούμενα άλμπουμ. Στο ντεμπούτο του ανέβηκε στην δεύτερη θέση του αμερικανικού τσαρτ, μια θέση πάνω από το "Breakaway", πουλώντας πάνω από 295.000 αντίτυπα στην Αμερική και 400.000 παγκοσμίως πετυχαίνοντας την δεύτερη θέση του βρετανικού τσαρτ και την τέταρτη θέση στην Αυστραλία. Η Κέλλυ στο My December Tour|thumb|leftΜετά από δύο εβδομάδες κυκλοφορίας θα γίνει χρυσό στην Αμερική με 500.000 πωλήσεις ενώ γίνεται πλατινένιο στην Αυστραλία (με πάνω από 70.000 πωλήσεις), στο Ηνωμένο Βασίλειο (με πάνω από 300.000 πωλήσεις), στην Ελβετία (με πάνω από 30.000 πωλήσεις) και 3 φορές πλατινένιο στην Ιρλανδία (με πάνω από 45.000 πωλήσεις), 2 φορές πλατινένιο στον Καναδά (με πάνω από 200.000 πωλήσεις) και χρυσό σε πολλές άλλες χώρες. Τέλος, στις 12 Δεκεμβρίου του 2007, το My December έγινε πλατινένιο και στις Η.Π.Α, αφού συγκέντρωσε πάνω από 1.100.000 πωλήσεις και ψηφίστηκε ως το πέμπτο καλύτερο άλμπουμ για το 2007 από τους αναγνώστες του Billboard. Σήμερα, οι παγκόσμιες πωλήσεις του My December ξεπερνούν τα 2 εκατομμύρια.
Οι κριτικές που δέχθηκε το "My December" ήταν στο σύνολο τους θετικές με πολλούς να επαινούν τις φωνητικές ικανότητες της Κλάρκσον, την συγγραφική της ικανότητα, τα τραγούδια και το νεύρο της, ενώ άλλοι ανέφεραν ότι κάνει ένα καλλιτεχνικό ανοδικό βήμα. Επόμενα σινγκλ από το άλμπουμ είναι το "Sober", το οποίο κυκλοφόρησε δύο εβδομάδες πριν από το άλμπουμ και παρ´ότι αποτελεί το πιο αποτυχημένο στα τσαρτ τραγούδι της Κλάρκσον (θέση 110), συχνά αναφέρεται ως αγαπημένο των θαυμαστών και λαμβάνει εξαιρετική αποδοχή στις ζωντανές της εμφανίσεις. Ακόμα, το περιοδικό Slant το ανέδειξε ως το 29ο καλύτερο τραγούδι του 2007 ενώ αποθεώθηκε στην συναυλία του Live Earth. Άλλα σινγκλ αποτελούν το "One Minute" και το "Don't Waste Your Time" που δεν σημείωσαν μεγάλη επιτυχία.
Για την προώθηση του "My December" μια σειρά συναυλιών οργανώθηκε πριν την κυκλοφορία του άλμπουμ, από τον Απρίλιο του 2007 σε μεγάλα στάδια για την Βόρεια Αμερική, ωστόσο λόγω χαμηλών πωλήσεων και των διαφωνιών με την εταιρία, η Κέλλυ αναγκάστηκε να την ακυρώσει περιγράφοντας ότι ήταν πολλά πολύ σύντομα. Αντ´αυτού τον Σεπτέμβριο του 2007, ξεκίνησε η περιοδεία της "Μy December Tour" σε μικρότερους χώρους οι οποίοι ήταν sold out στην μεγάλη πλειοψηφία τους.
2008-2010: All I Ever Wanted
Την κυκλοφορία του "All I Ever Wanted" προηγήθηκε το πρώτο σίνγκλ από το άλμπουμ, "My Life Would Suck Without You". Το τραγούδι μπήκε στην 97η θέση του αμερικανικού τσαρτ για να μεταπηδήσει στην 1η την επόμενη εβδομάδα, σημειώνοντας ρεκόρ για το μεγαλύτερο άλμα θέσεων στο Billboard Hot #100, ρεκόρ που το είχε ξανασπάσει με το "A Moment Like This". Το τραγούδι έγινε μεγάλη επιτυχία παγκοσμίως, κατακτώντας την 1η θέση στην Βρετανία (κάνοντας την Κλάρκσον το μόνο American Idol που το έχει πετύχει αυτό) και τον Καναδά, καθώς και μια θέση στην δεκάδα των τσαρτ όλου του κόσμου. Οι κριτικές αποθεώνουν το τραγούδι, χαρακτηρίζοντας το εξαιρετική μίξη της ροκ με την χορευτική μουσική και από τα καλύτερα τραγούδια της χρονιάς ενώ το βίντεο του κομματιού θα λάβει υποψηφιότητα για "MTV Video Music Awards". Η Κλάρκσον στα βραβεία Women's World το 2009|thumb|left
To "All I Ever Wanted" θα κυκλοφορήσει στις 10 Μαρτίου στην Αμερική και θα κατακτήσει από την πρώτη κιόλας εβδομάδα την κορυφή του Billboard με πωλήσεις πάνω από 255.000 αντίτυπα, ενώ θα μείνει εκεί για δύο εβδομάδες. Ανάλογη επιτυχία είχε και στον κόσμο με την #2η θέση σε Αυστραλία και Καναδά, #3η σε Ηνωμένο Βασίλειο και μια θέση στην δεκάδα σε όλες τις μεγάλες χώρες του κόσμου (στην Ελλάδα έφτασε την 19η). Το "All I Ever Wanted" προτάθηκε για Grammy για καλύτερο άλμπουμ ενώ η Κλάρκσον αναδείχθηκε η 8η καλύτερη γυναίκα καλλιτέχνης της χρονιάς, 9η καλύτερη για την δεκαετία του 2000 και 2η καλύτερη ποπ τραγουδίστρια της δεκαετίας πίσω από την Pink. To άλμπουμ έχει πουλήσει σχεδόν ένα εκατομμύριο αντίτυπα σε Αμερική και άλλα 70.000 παγκοσμίως.
Επόμενο σίνγκλ από το άλμπουμ αποτέλεσε το "Ι Do Not Hook Up" που σημείωσε μέτρια επιτυχία κατακτώντας την 20η θέση στην Αμερική, 13η στον Καναδά και την 9η στην Αυστραλία, ενώ αντίστοιχα μια θέση στην 40άδα στην Ευρώπη. Το τραγούδι έλαβε πολύ καλές κριτικές ενώ αναδείχθηκε 91ο καλύτερο τραγούδι του 2009. Ακόλουθη πορεία είχε και το επόμενο σίνγκλ του "All I Ever Wanted", η μπαλάντα "Already Gone". Το τραγούδι κατέλαβε την 13η θέση στην Αμερικη, την 12η στην Αυστραλία και την 15η στον Καναδά καθώς και την 1η στο τσαρτ των ενηλίκων "US Adult Pop Songs" της Αμερικής. Το τραγούδι αν και δεν έλαβε πολλές ψηλές θέσεις θεωρείται εξαιρετικά δημοφιλές και σημείο αναφορας στο "All I Ever Wanted", ενώ έχει λάβει εξαιρετικά καλές κριτικές. Ωστόσο το τραγούδι αυτό ήταν αφορμή για μια ακόμη διαμάχη της Κλάρκσον με την εταιρία της, όταν πριν την κυκλοφορία του παρατηρήθηκε η ομοιότητα του "Already Gone" με το τραγούδι "Halo" της Μπιγιονσέ που και τα δύο έχουν γραφεί από τον Ryan Tedder. Η Κέλλυ ζήτησε να μην κυκλοφορήσει το τραγούδι ως σίνγκλ αλλά αγνοήθηκε και ως απάντηση συνέθεσε ένα τραγούδι που θεωρείται απάντηση στον Tedder, το "Wash Rinse Repeat", το οποίο μιλάει για την έλλειψη πρωτοτυπίας και επιτίθεται με καυστικό τρόπο και έγινε γνωστό με την διαρροή του στο διαδίκτυο. Τελευταίο σινγκλ υπήρξε το ομότιτλο του άλμπουμ τραγούδι "All I Ever Wanted" που κυκλοφόρησε τον Μάρτιο του 2010. Το τραγούδι πήρε επίσης καλές κριτικές ωστόσο προωθήθηκε ελάχιστα. Παρ'όλα αυτά κατέλαβε την 96η θέση του Billboard και την 11η στο "US Adult Pop Songs". Την κυκλοφορία και την προώθηση του άλμπουμ συνόδευσε η παγκόσμια περιοδεία της Κλάρκσον All I Ever Wanted, η οποία διήρκησε από τον Οκτώβριο του 2009 ως τον Μάιο του 2010 με ημερομηνίες σε Βόρεια Αμερική, Ευρώπη, Αφρική, Ασία και Αυστραλία.
2010-σήμερα: Stronger
Πολύ σύντομα μετά την κυκλοφορία του Αll I Ever Wanted, η Κλάρκσον ανακοίνωσε την συγγραφή των τραγουδιών για το νέο της άλμπουμ και την ελπίδα της για μια σύντομη κυκλοφορία στα τέλη του 2010. Τον Αύγουστο του 2010 συνεργάστηκε με τον μουσικό της κάντρι, Jason Aldean και ηχογράφησε το τραγούδι "Don't You Wanna Stay" για το επερχόμενό του άλμπουμ. Το τραγούδι κατέκτησε σύντομα την πρώτη θέση στο τσαρτ των κάντρι τραγουδιών και την 31η στο Billboard Hot 100, ενώ έλαβε πολλαπλές υποψηφιότητες για βραβεία Grammy, CMT και της Ακαδημίας της Κάντρι Μουσικής.
Τον Φεβρουάριο του 2011 η Κλάρκσον ανακοίνωσε την ολοκλήρωση του άλμπουμ της και ηχογράφησε το τελευταίο τραγούδι (το οποίο θα γινόταν το πρώτο σίνγκλ του άλμπουμ) ενώ ενημέρωσε το κοινό της ότι η απόφαση της εταιρίας είναι να μεταφερθεί η κυκλοφορία του άλμπουμ για τον Σεπτέμβριο του 2011. Τον Αύγουστο του ίδιου έτους και μετά από μια σειρά διαρροών τραγουδιών της στο διαδίκτυο, θα κυκλοφορήσει το πρώτο τραγούδι του άλμπουμ "Mr. Know It All". To "Mr. Know It All" προξένησε ενδιαφέρον τόσο εξαιτίας της διαφορετικής μουσικής που φέρει, αρκετά επηρεασμένης από την R'n'B και την κάντρι, όσο και με την κατα μέτωπο επίθεση στα μέσα και τους κατακριτές της Κλάρκσον, ειδικά με το βιντεοκλίπ του τραγουδιού. Σημείωσε σταδιακή επιτυχία κατακτώντας την 10η θέση στην Αμερική, 1η στην Αυστραλία και 4η σε Βρετανία ενώ έλαβε θετικές κριτικές.
Το "Stronger" κυκλοφόρησε στις 24 Οκτωβρίου του 2011 τελικά, σε απλή και πολυτελή έκδοση (με 4 πρόσθετα τραγούδια) ενώ ένα ΕP με 6 τραγούδια (τα περισσότερα επανεκτελέσεις τραγουδιών του άλμπουμ της) το "Smoackstack Sessions", ήταν διαθέσιμο για όσους προπαρήγειλλαν μέσω ίντερνετ για περιορισμένα αντίτυπα. Το "Stronger" έγινε αμέσως επιτυχία κερδίζοντας θετικές κριτικές και την 2η θέση στο αμερικάνικο Billboard, την 3η στην Αυστραλία, την 4η στον Καναδά και την 5η στην Βρετανία. Τον Δεκέμβριο του ίδιου έτους η Κέλλυ θα ηχογραφήσει μια επανεκτέλεση του χριστουγεννιάτικου τραγουδιού "I'll Be Home for Christmas", το οποίο θα ανέβει στο #93 του Billboard και το #16 στα χριστουγεννιάτικα τραγούδια, ενώ θα το συμπεριλάβει σε ένα ακόμα ΕP με άλλες 7 επανεκτελέσεις των πλέον γνωστών της επιτυχιών, το iTunes Session το οποίο θα γίνει διαθέσιμο μόνο μέσω ίντερνετ την 27η Δεκεμβρίου και θα καταλάβει την 85η θέση στο Billboard με πάνω από 13.000 αρχικές πωλήσεις.
Με το 2012 η Κλάρκσον επιστρέφει όντως "δυνατότερη" με την κυκλοφορία του δεύτερου σίνγκλ της "What Doesn't Kill You (Stronger)" το οποίο θα γίνει μεγάλη παγκόσμια επιτυχία και ειδικά στην Αμερική έχοντας την 1η θέση στην Αμερική για δύο εβδομάδες και κατόπιν την δεύτερη για άλλες τέσσερις τουλάχιστον. Η Κλάρκσον αυτή την περίοδο βρίκεται στην περιοδεία της Stronger Tour, η οποία σημειώνει μεγάλη επιτυχία και καλές κριτικές ενώ στα μετέπειτα σχέδια της είναι η συμμετοχή σε διαγωνισμό ταλέντων το καλοκαίρι του 2012, το "Duets" ως κριτής-μέντορας. Το επόμενο σινγκλ από το Stronger αναμένεται να είναι το τραγούδι "Dark Side".
Η συνεργασία με τη Reba McEntire
Τον Μάιο του 2007, η Κλάρκσον αποφασίζει να ηχογραφήσει το επιτυχημένο της τραγούδι Because of you, το οποίο ήταν #1 στην Ευρώπη και #7 στις ΗΠΑ, με την 52χρονη φίλη της Reba McEntire, ως το πρώτο σινγκλ της από το επερχόμενο άλμπουμ της με τίτλο Reba Duets.
Η McEntire είναι πασίγνωστη τραγουδίστρια της κάντρι στην Αμερική με 50 εκατομμύρια πωλήσεις και θεωρείται η μεγαλύτερη τραγουδίστρια της κάντρι όλων των εποχών. Το τραγούδι γίνεται μια #2 κάντρι επιτυχία. Η επιτυχία του σινγκλ συμβάλει σε μεγάλο βαθμό στην επιτυχία του άλμπουμ της McEntire το οποίο γίνεται #1 και πουλάει 2 εκατομμύρια αντίτυπα. Αυτό ήταν πολύ σημαντικό για την Reba αφού απουσίαζε για πέντε χρόνια από την μουσική σκηνή. Το ντουέτο αυτό χαρίζει στην Κλάρκσον ακόμα μία υποψηφιότητα για Γκράμι. Τον Δεκέμβριο του 2007, οι επιτυχημένες τραγουδίστριες ανακοινώνουν την περιοδεία τους στην Αμερική το 2008. Οι συναυλίες ξεπούλησαν γρήγορα πουλώντας άνετα τουλάχιστον 100.000 εισιτήρια.
Κρίτων Αθανασούλης
Ο Κρίτων Αθανασούλης (1916 - 24 Οκτωβρίου 1979) ήταν Έλληνας ποιητής και δοκιμιογράφος. Ήταν το πέμπτο κατά σειρά παιδί του Θεόδωρου και της Μελπομένης. Ο πατέρας του ασκούσε το επάγγελμα του τοπογράφου μηχανικού στο Υπουργείο Δημοσίων Έργων και καταγόταν από το Καστράκι Βάλτου Αιτωλοακαρνανίας.
Γεννήθηκε στην Τρίπολη (1916) καθώς εκεί τότε υπηρετούσε ο πατέρας του. Ο μεγάλος αδερφός του ποιητή, Κωνσταντίνος, εργαζόταν ως διευθυντικό στέλεχος σε τράπεζα ενώ ο δεύτερος αδερφός του, Χρήστος (1910-1987), ήταν νομικός και ένας εκ των ιδρυτών του ΙΚΑ, γνωστός στο Ίδρυμα με το ψευδώνυμο "Πατριάρχης". Ο τρίτος αδερφός του, Νικόλαος (1913-1986), ασκούσε το επάγγελμα του οδοντιάτρου και εκτός από το δικό του ιατρείο, εργαζόταν και στο ΠΙΚΠΑ ως οδοντίατρος παιδιών. Η αδερφή του Ευγενία παντρεύτηκε και δεν άσκησε κάποιο επάγγελμα ενώ η τελευταία του αδερφή, Αλίκη (Δημητσάνα 1924 - Αθήνα 1989), εργάστηκε ως δακτυλογράφος στο συμβολαιογραφείο του Παντελή Ζωγραφάκη.
Δημιουργία - Αποτίμηση - Βραβεία
Κατά την περίοδο 1956-1958 ήταν μεταξύ των εκδοτών του περιοδικού «Η Εφημερίδα των Ποιητών», στο οποίο δημοσίευε βιβλιοκριτικές. Ήταν μέλος της Εταιρείας Ελλήνων Λογοτεχνών, καθώς και μέλος της Επιτροπής Απονομής του βραβείου Γρυπάρη από την Εταιρεία Ελλήνων Λογοτεχνών το 1976. Ποιήματά του έχουν μεταφραστεί σε αρκετές ξένες γλώσσες.